钦定古今图书集成/明伦汇编/闺媛典/第020卷 > 《丹凤吟》前人
## 钦定古今图书集成/明伦汇编/闺媛典/第020卷 > 《丹凤吟》前人

暗柳烟深何处，翡翠帘栊，鸳鸯楼阁。芹泥融润，飞燕
竞穿帘幕。秋千倦倚，还思年少，袜步尘轻，衫裁罗薄，
陡顿芳心暗老，强理新妆，离思都占眉角。过了几
番花信，晓来划地寒意恶。可煞东风，甚把夭桃艳杏，
故故凌铄。伤春憔悴，泪触粉腮香落。条脱金宽双玉
腕，怕人猜偷握。渐芳草恨，画阁休傍著。